નાના હતા ત્યારે રમતા રમતા ૧૦૦-૨૦૦ દોરડાં આરામથી કૂદી જતા હતા. ચોમાસામાં એ જૂના દિવસોને યાદ કરી ઓછામાં ઓછાં ૧૦૦ દોરડાં કૂદો. દોરડાં કૂદવા એક સારી કાર્ડિયાક એક્સરસાઇઝ પણ છે જે શરીરને સ્ટ્રેન્થ પણ આપે છે. દોરડાં કૂદતી વખતે આપણે આપણા શરીરનું વજન ઊંચકીને કૂદીએ છીએ જે વેઇટલોસ માટે બેસ્ટ એક્સરસાઇઝ ગણાય છે. ડૉ. મહેતા કહે છે કે જેમને ઘૂંટણની તકલીફ હોય તેમણે આ એક્સરસાઇઝ ન કરવી. દોરડાં કૂદવાથી જર્ક આવે છે અને તેના કારણે ઘૂંટણમાં દુખાવો વધી શકે છે.